Prezidenti Shavkat Mirziyoev Ashxobod shahriga keldi

O`zbekiston Respublikasi Prezidenti Shavkat Mirziyoev Iqtisodiy hamkorlik tashkiloti sammitida ishtirok etish uchun Ashxobod shahriga keldi.
Poytaxt aeroportida davlatimiz rahbarini Turkmaniston Prezidenti Gurbanguli Berdimuhamedov kutib oldi. Shundan so`ng mamlakatlarimiz etakchil
ari muzokara o`tkazdilar.
Suhbat avvalida O`zbekiston Prezidenti Turkmaniston rahbari va birodar turkman xalqini yaqinlashib kelayotgan milliy bayram – Betaraflik kuni bilan samimiy qutladi.
Ikki tomonlama yaxshi qo`shnichilik va strategik sheriklik munosabatlarini rivojlantirishning dolzarb masalalari muhokama qilindi.
Joriy yil oktyabr oyida oliy darajada erishilgan kelishuvlarga muvofiq savdo-iqtisodiy hamkorlik borasidagi qo`shma loyihalarni ilgari surishga alohida e`tibor qaratildi.
Xalqaro kun tartibi va ko`p tomonlama tuzilmalar doirasidagi hamkorlik yuzasidan fikr almashildi. O`zbekiston Prezidenti Turkmanistonning IHTdagi sermahsul raisligini yuksak baholadi va Ashxobod sammiti muvaffaqiyatli o`tishini tiladi.
So`ng tantanali kutib olish marosimi bo`ldi. Davlat rahbarlari faxriy qorovul safi oldidan o`tdilar.